****

**ประกาศองค์การบริหารส่วนตำบลแม่สาบ**

**เรื่อง นโยบายการบริหารทรัพยากรบุคคล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 การบริหารงานบุคคลขององค์กรปกครองส่วนท้องถิ่น คือ กระบวนบริหารงานบุคคลขององค์กรปกครองส่วนท้องถิ่นในด้านต่างๆ ตั้งแต่ การสรรหา การบรรจุ การแต่งตั้ง การโอนย้าย การพัฒนา การวางแผนอัตรากำลัง การประเมินผลการปฏิบัติผลการปฏิบัติงาน การเลื่อนตำแหน่ง การเลื่อนขั้นเงินเดือน การลงโทษ และการให้พ้นจากตำแหน่ง เพื่อให้เป็นไปตาเจตนารมณ์ของรัฐธรรมนูญแห่งราชอาณาจักรไทย โดยเป็นระบบที่ยึดถือหลักคุณธรรม และหลักธรรมาภิบาลของการบริหารกิจการบ้านเมืองที่ดี (Good Governance) และสามารถบริหารทรัพยากรบุคคลให้กิดประโยชน์สูงสุด สัมฤทธิผลตามเป้าหมาย ที่ตั้งไว้ ดังนั้น องค์การบริหารส่วนตำบลแม่สาบ จึงประกาศนโยบายการบริหารทรัพยกรบุคคล ดังนี้

 1. การสรรหา คัดเลือก การบรรจุแต่งตั้ง การพัฒนา การเลื่อนขั้น เลื่อนตำแหน่ง การโอนย้าย และกิจกรรมด้านการบริหารทรัพยากรบุคคลอื่นๆ มีความถูกต้องและทันเวลา

 2. มีความโปร่งใสในทุกกระบวนการของการบริหารทรัพยากรบุคคล

 3. สนับสนุนให้เกิดการเรียนรู้และการพัฒนาอย่างต่อเนื่อง รวมทั้งส่งเสริมให้มีการแบ่งปันแลกเปลี่ยนข้อมูลและความรู้ เพื่อพัฒนาผู้ปฏิบัติงานให้มีทักษะและสรรถนะที่จำเป็นสำหรับการบรรลุภารกิจและเป้าหมายขององค์การบริหารส่วนตำบล

 4. มีระบบการประเมินผลการปฏิบัติงานที่เน้นประสิทธิภาพ ประสิทธิผล

 5. ส่งเสริมความสัมพันธ์อันดีระหว่างฝ่ายบริหารกับข้าราชการและบุคลากรผู้ปฏิบัติงานให้มีความพร้อมที่จะขับเคลื่อนองค์กรให้พัฒนาไปสู่เป้าหมาย และวิสัยทัศน์การพัฒนา

 6. ให้บุคลากรได้รับค่าตอบแทน และสวัสดิการที่เป็นธรรม เหมาะสมตามที่ระเบียบกฎหมายกำหนด

 7. ส่งเสริมให้บุคลากรประพฤติตนเป็นแบบอ่างที่ดี คุณธรรม จริยธรรม และยึดหลัก ธรรมาภิบาลในการปฏิบัติงาน

 จึงประกาศให้ทราบโดยทั่วกัน

 ประกาศ ณ วันที่ 4 เดือนมกราคม พ.ศ. 2565



(นายพัฒนพงษ์ ไชยสุภา)

 นายกองค์การบริหารส่วนตำบลแม่สาบ